Winxien maailma

**Winxien maailma** (eng. *World of Winx*) on italialainen animaatiosarja ja *[[Winx-klubi|Winx-klubin]]* spin-off -sarja. Sarjan on luonut animaattori ja sarjakuvien piirtäjä Iginio Straffi. Sarja kehitettiin Netflixille ja siitä on tehty kaksi tuotantokautta, joissa molemmissa on 13 jaksoa. Ensimmäinen tuotantokausi julkaistiin 4. marraskuuta 2016 ja toinen tuotantokausi 16. kesäkuuta 2017.

Animaatiosarjassa Winx-klubin tytöt on lähetetty Maahan etsimään kyvykkäitä nuoria WOW -nimiseen tv-ohjelmaan. Salaperäinen varas kuitenkin kidnappaa nuoria kykyjä. Winx-keijut pyrkivät salaisina agentteina keijuidentiteettinsä kätkien nappaamaan mystisen kykyvarkaan suojellakseen lahjakkaita nuoria. 

## Tarina

### Kausi 1

Tämän kauden voimamuoto on Dreamix.

Winxeillä on salainen operaatio: heidän on löydettävä kykyvaras, joka jahtaa Maapallon nuoria ja anastaa heiltä heidän erityistaitonsa. Keijujen on käytettävä agenttikykyjään ratkaistakseen kykyvarkaan identiteetti ja suojellakseen Maan nuoria. Samalla he kuvaavat tosi tv-ohjelmaa nimeltään "WOW", jossa etsitään kykyjä ympäri maailmaa. Ohjelmaa juontaa innokas ja huvittava Ace, jonka lisäksi ohjelmassa ovat mukana tuomareina nyrppänokkainen Margot ja ylipirteä Cliff.  

Heti alussa Winxit löytävät Annabelle-nimisen upean laulajan työskentelemästä kuppikakkukahvilassa vailla uskoa omiin kykyihinsä. Winxien kannustuksella Annabelle uskaltaa nousta lavalle laulamaan, samalla kun Winxit varmistavat, ettei kykyvaras piileksi yleisön joukossa. Annabellen laulettua ja toteutettua unelmansa, Winxit kokevat uuden voiman virtauksen, joka ei kuitenkaan vielä aktivoidu. Yhtäkkiä lavan valot sammuvat ja Annabelle katoaa. Winxit löytävät Annabellen hyvän ystävän Louisin näpräämässä lavan valoja mustasukkaisuuden ajamana. Selviää kuitenkin, ettei hänellä ole tekemistä Annabellen katoamisen kanssa. Tv-kameroiden sammuttua Winxit jatkavat salaisina agentteina etsien johtolankoja ja selvittäen minne Annabelle on kadonnut. Pian he löytävätkin katoamispaikan ja kultaista jauhetta, joka on kykyvarkaan merkki. 

Yhtäkkiä Winxien eteen avautuu maaginen portti, joka tuo esiin heidän uuden voiman, Dreamixin. Samassa he päätyvät pimeälle rantaviivalle, jonka Bloom on nähnyt unessaan aiemmin. Hetken tätä salaperäistä paikkaa tutkittuaan Winxit löytävät Annabellen. He taistelevat varjohirviöitä vastaan yrittäessään saada Annabellen maagisen portin läpi uudestaan, mutta portti puskee Winxit takaisin oikeaan maailmaa, jättäen Annabellen rantaviivalle.

Jatkaen samalla sekä mystisen maailman tutkimista että tosi-tv-ohjelmansa kuvaamista, Winxit matkustavat ympäri maailmaa löytääkseen uusia kykyjä ja auttaakseen heitä saavuttamaan unelmansa. Näin Winxien oma keijuenergia kasvaa ja he pystyvät suojelemaan yhä paremmin Maan lahjakkaita nuoria. New Yorkissa Winxit tutustuvat nuoreen tekniikkaneroon Naokiin, jota Winxit suojelevat krokotiilimiehen kynsiltä. Pariisin muotikoulussa Stella puolestaan kohtaa lahjakkaan muotisuunnittelijan nimeltä Sophie, jonka kanssa he luovat pukuja pieneen kilpailuun. Krokotiilimies ehtii kuitenkin kaapata Sophien ennen kuin Winxit ehtivät väliin. Juontaja Ace kyllästyy tällä välin Winxien yhä kummallisemmaksi käyvään käytökseen, ja eritoten Bloomiin, joka menee kuokkimaan pariisilaisiin muotijuhliin ja päätyy saattamaan itsensä naurunalaiseksi uutislähetyksessä. Tällöin Ace antaa Bloomille potkut kykyjenetsijänä, ottaen hänen tilalleen itsekeskeisen ja lapsellisen Lorelein.

Krokotiilimiehen pudottama kello on ainoa avain salaperäiselle rannalle, mutta se rikkoutuu pahasti, eikä Winxien oma taika pysty korjaamaan sitä. Winxit päättävät lähteä Alpeille etsimään avuksi maailman lahjakkainta kelloseppää. Lopulta Winxeille selviää, että salaperäinen ranta, jonne he aiemmin päätyivät, on pahan kuningattaren hallitsema Unien maa. Nuori mies nimeltä Jim, jota Winxit aluksi luulivat kykyvarkaaksi, auttaa tyttöjä löytämään tien Unien maahan, josta hän itse on kotoisin. 

Kuningattaren käskystä varjohirviöt ja krokotiilimies hyökkäävät Winxien ja kykyjen kimppuun. Kuningattaren pyrkimyksenä on saada nuorilta heidän kykynsä, jotta hän pystyisi valtaamaan lopulta oikean maailman itselleen. Winxit löytävät Alpeilta nuoren kellosepän apulaisen, Silken, joka auttaa heitä korjaamaan krokotiilimiehen pudottaman kellon. Kellon avulla he saavat lopulta avattua portaalin takaisin Unien maahan. Bloom kohtaa pahan kuningattaren kaksinkamppailussa, mutta häviää. Kuningatar anastaa Bloomin tulivoimat ja käyttää niitä muita Winxejä vastaan. Samaan aikaan oikeassa maailmassa Ace on keskellä WOW-sarjan finaalia pystymättä löytämään kykyjenetsijöitä tai kykyjä juuri kun heidän olisi kilpailtava voitostaan. Hän raivostuu avustajilleen ja lähtee etsimään Winxejä. 

Paha kuningatar käyttää varastamiaan kykyjä nujertaakseen Winxit yksi kerrallaan, kiduttaen heitä lopulta ikuisesti kaikuvalla kellolla. Jim kuitenkin onnistuu vapauttamaan Bloomin kuningattaren puun kuplasta, jolloin hän tuhoaa kellon. Winxit käyttävät tajuihinsa palattuaan yhdessä voimiaan tuhotakseen kykyjä kantavat kuplat, ja onnistuvat kukistamaan kuningattaren. Lopulta Winxit palaavat Maahan nauttimaan WOW-ohjelman finaalin juhlista.

### Kausi 2

Tämän kauden voimamuoto on Onyrix.

Vuoden kestäneen konserttikiertueen jälkeen Winxit päätyvät takaisin Gardeniaan, jossa alkaa jälleen tapahtua outoja asioita. Winxien konsertteja on jo pidemmän aikaa sabotoitu. Musiikkikriitikko Venomya arvostelee heidän konserttejaan aina huonoin arvosanoin pyrkien ajamaan heidät epäonnistumiseen. Yhtäkkiä Winxien Dreamix-voimat kehittyvät Onyrix-muotoon, joka ammentaa voimansa Unien maasta ja ihmisten unelmista. Unien maan ja oikean maailman välillä he kohtaavat Unien maan hengen, joka varoittaa Winxejä uudesta käynnistymäisillään olevasta vaarallisesta juonesta, jossa vain yksi mystinen sankari voisi auttaa. Tämän kuultuaan Winxit lentävät tapaamaan ystäväänsä Jimiä, joka kertoo Unien maalla olevan toinenkin nimi - Mikä-mikä-maa. Jim kertoo Winxeille kuinka Helinä-keijusta on tullut korruptoitunut paha kuningatar, joka on ottanut valtaansa koko Mikä-mikä-maan, ja alistanut sen asukkaat komentonsa alle. Kapteeni Koukkuna Jim päätyi vastustamaan Helinää, mutta tämä käytti Jimiin pimeää magiaa, joka muutti hänen kehonsa nuoremmaksi ja lähetti hänet Maahan.

Nyt Winxien tehtävänä on löytää kadonnut Peter Pan, kapteeni Koukun vihollinen ja Helinä-keijun ystävä. Winxit löytävät Lontoosta Wendy Darlingin, joka tunsi Peterin. Wendy paljastaa heillä olevan yhteinen poika, Matt, ja ojentaa tytöille Peterin jäähyväiskirjeen jossa tämä pyytää pitämään huolta Mattista. Winxit ymmärtävät Mattin olevan ainoa, joka pystyisi suojelemaan Unien maata kammottavalta lopulta, joten he sonnustautuvat salaisten agenttien pukuihin vielä kerran.

Korruptoitunut Helinä-keiju, joka karkasi Winxeiltä vuotta aiemmin, lähettää Winx-keijuja vastaan vastustajattaren heikentääkseen näitä ja estääkseen Winxejä löytämästä Mikä-mikä-maan pelastajaa. Lontoossa Winxit etsivät Mattia pienestä kahvilasta, jossa tämä on ennen työskennellyt, mutta tyttöjen harmiksi selviää, että Matt on saanut kahvilasta potkut. Kuningattaren lähettämä Vertigo-niminen vastustajatar härnää Bloomia koko etsinnän ajan, saaden lopulta hallusinoivan Bloomin hyökkäämään ystäviensä kimppuun. Bloom onnistuu lopulta voittamaan Vertigon hyväksymällä pelkonsa ja uskomalla ystäviinsä. Tämän jälkeen Winxit löytävät Mattin kaukoputkesta tähtikartan, joka johtaa heidän suoraan Pariisin Notre Dame -kirkolle. Siellä Musa kohtaa vastustajattarensa Bansheen, joka rakastaa hiljaisuutta ja yrittää saada Musankin sen alaisuuteen.

Winxit löytävät lopulta Mattin työskentelemästä valokuvaajana pariisilaisessa muotikoulussa. Matt suhtautuu vastahakoisesti kehotukseen lähteä keijujen mukaan, vaikka nämä kertovat Mattin olevan vaarassa. Koulussa Stella kohtaa voittoisasti vastustajattarensa Obscuran, joka yrittää turruttaa Stellan mielen pahoilla muistoilla. Huppupäinen mies kuitenkin sieppaa Mattin, jolloin Winxit päätyvät jahtaamaan tätä Pariisin kattojen yllä. Lopulta Winxit onnistuvat zombie-merirosvojen avulla pelastamaan Mattin. Winxien harmiksi Matt kuitenkin katoaa heidän näkyvistään tapaamaan Helinä-keijua, joka luulee tätä vihollisen ansaksi. Kun Matt jälleen löytyy, alkavat Winxit etsiä Peter Panin miekkaa, jonka avulla Matt pystyisi puolustamaan Mikä-mikä-maata. 

Tällä välin Flora ja Layla kohtaavat omat vastustajattarensa: Flora Stoneyn, joka muuttaa kaiken elävän kiviseksi ja elottomaksi, ja Layla Sinkan, joka puolestaan kiusoittelee Laylaa tämän manipuloitavuudesta ja lyhyestä pinnasta. Winxit ja Matt löytävät miekan talletettuna yksityiseen kokoelmaan, josta he noutavat miekan salaa. Lisäksi he taistelevat Tecnan vastustajatar Virusta vastaan, jonka langettama virus saa muut Winxit taistelemaan Tecnaa vastaan. Tecna onnistuu kuitenkin voittamaan Viruksen Peter Panin miekan avulla, ja ryhmä palaa Mikä-mikä-maahan valmentamaan Mattia miekan käytössä. Käy kuitenkin ilmi, että Kapteeni Koukku-Jim on pettänyt Winxit saatuaan Mikä-mikä-maan itselleen. Jim muuttaa Mikä-mikä-maan elämänpuun takaisin laivakseen, ja yrittää paeta Winx-keijuja ja Mattia Painajaisten maahan, jotta Unien maa ja Painajaisten maa katoaisivat kokonaan, ja ihmiset menettäisivät unelmansa ja Winxit taikavoimansa. Aiemmin petetty Smee saapuu kuitenkin auttamaan, ja kääntää laivan viime hetkellä pois Painajaisten maan portilta, Jimin kadotessa portaaliin.

Maahan palattuaan Winxit jatkavat pelastusretken takia kesken jäänyttä konserttiaan New Yorkissa. Musiikkikriitikko Venomya kuitenkin huijaa yleisöä syyttäen Winxejä hologrammeista ja petkuruudesta, ja saaden lopulta yleisön kääntymään näitä vastaan. Winxit tajuavat lopulta kuinka Venomya onkin itse sabotoinut heidän konserttejaan epäillessään heitä keijuiksi. Huomatessaan olevansa oikeassa Venomya paljastaa olevansa Baba Yaga -noita, joka vannoo tuhoavansa Winxit, koska Maassa ei ole tarpeeksi tilaa sekä keijuille että noidille. 

## Hahmoja

### Winxit

**[[Bloom (hahmo)|Bloom]]** Lohikäärmetulen keiju on Winx-klubin johtaja ja WOW-tiimin kykyjenetsijä. Bloomin erityiskyky on taiteellisuus. Hänen vastustajattarensa on pelkoa levittävä ja painajaisia luova hahmo nimeltään Vertigo.

**[[Stella (hahmo)|Stella]]** on kykyjenetsijöiden muotiasiantuntija ja -suunnittelija, joka kantaa sisällään auringonpaisteen voimaa. Stellan vastustajatar on Obscura, joka luo pimeyttä ja ahdistusta uhriensa elämään.

**[[Flora (hahmo)|Flora]]** on luonnon keiju ja erinomainen kokki. Hän on myös WOW-ohjelman etsivä. Flora kohtaa vastustajattarensa, Stoneyn, joka muuttaa kaiken elävän kiviseksi ja elottomaksi.

**[[Layla (hahmo)|Layla]]** () on urheilullinen kykyjenetsijä ja aaltojen keiju. Hänen vastustajansa on Sinka, joka kontrolloi tuulen voimaa ja pilkkaa Laylaa siitä, kuinka helppo häntä on kontrolloida lyhyen temperamenttinsa takia.

**[[Musa (hahmo)|Musa]]** on musiikin keiju ja mahtava laulaja, joka muiden Winx-ystäviensä kanssa etsii kykyjä maailmalta. Hänen vastustajansa on Banshee, joka on äänetön ja tukahduttaa kaiken äänen maailmasta.

**[[Tecna]]** on teknologian keiju ja ryhmän aivot. Hänen erityiskykynsä on tekniikkanerous ja tietotekniikka. Virus-niminen vastustaja vainoaa Tecnaa tämän loogisuuden takia.

### WOW-tiimi
**Ace** on pirteä ohjelmajuontaja, joka tekee kaikkensa että ohjelman teko sujuisi kuin tanssi.

**Margot** on negatiivinen, nyrppänokkainen tuomari, joka ei välitä uusista kyvyistä hiuskarvaakaan.

**Cliff** on pirteä ja positiivinen ihminen, joka tuomaroi WOW-ohjelman kykyjä ja antaa aina hyvää palautetta kyvyille.

**Lorelei** on intoileva ja itsekeskeinen WOW-tiimin uusi kykyjenetsijä, joka korvaa Bloomin kauden puolivälissä. Lorelei on luonteeltaan ärsyttävä, ja tekee kaikkensa löytääkseen kyvyn ohjelmaan.

### Ohjelman kyvyt
**Annabelle**

**Naoki**

**Sophie**

**Nadine**

**Vincenzo**

**Yu**

**Madilyn**

**Silke**

### Muut sivuhahmot
**[[Luettelo televisiosarjan Winx-klubi hahmoista#Alfean opiskelijat|Roxy]]**

**Gómez**

**Evans**

**Wendy Darling**

**Matt Darling**

**Merenneidot**

**Venomya**

### Viholliset
**[[Helinä-keiju]]**

**Varjohirviöt**

**Krokotiilimies**

**Taistelushamaani**

**[[Zombi]]-merirosvot**

**Vertigo**

**Banshee**

**Obscura**

**Stoney**

**Sinka**

**Virus**

**[[Kapteeni Koukku]]**

**[[Smee]]**

**[[Baba Jaga]]**

## Eroja ''Winx-klubiin''
* Roxy tuli Alkuperäisessä sarjassa mukaan 4. kaudella, jonka aikana ihmiset saivat tietää keijuista. Tässä sarjassa ihmiset eivät kuitenkaan tiedä keijuista, vaikka Roxy on sarjassa mukana ja tietää olevansa keiju.
* Spesialistit eivät esiinny.
* Trixit eivät esiinny.

## Tuotanto
2014 syksyllä Netflix tilasi Rainbow Studiolta kaksi tuotantokautta upouudelle spin-off-sarjalle Winx-klubista, jolla heidän palvelunsa laajentaisi lapsille ja nuorille suunnattujen ohjelmien määrää. Molemmat kaudet sisältäisivät 13 jaksoa jotka olisivat noin 23 minuutin pituisia. Rainbow Studios esitteli uutta sarjaa Licensing Expossa Las Vegasissa vuonna 2016 muiden uusien ohjelmien rinnalla, *[[Kuninkaallinen akatemia]]* ja *[[Maggie & Bianca Fashion Friends]]*.

## Lähteet

## Aiheesta muualla
* http://www.winxclub.com/ 
* ''Winxien maailma'' Netflixissä